
Ministru kabineta rīkojums Nr. 605
Rīgā 2024. gada 17. jūlijā (prot. Nr. 29 98. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu, kas nepārsniedz 503 719 euro, lai nodrošinātu Starptautiskās Krimas platformas parlamentārā samita norisi Rīgā 2024. gada oktobrī, tai skaitā:
· 1.1. Iekšlietu ministrijai – 380 732 euro;
· 1.2. Vides aizsardzības un reģionālās attīstības ministrijai – 22 987 euro finansējuma pārskaitīšanai Rīgas domei;
· 1.3. Satiksmes ministrijai – 100 000 euro.
· 2. Iekšlietu ministrijai, Vides aizsardzības un reģionālās attīstības ministrijai un Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas "Līdzekļi neparedzētiem gadījumiem" atbilstoši faktiskajiem izdevumiem.

